CELEX: 32014R0973
Language: lv
Date: 2014-09-11 00:00:00
Title: Komisijas Īstenošanas regula (ES) Nr. 973/2014 ( 2014. gada 11. septembris ) par atsevišķu preču klasifikāciju kombinētajā nomenklatūrā

16.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 274/4
            
         KOMISIJAS ĪSTENOŠANAS REGULA (ES) Nr. 973/2014
   (2014. gada 11. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. septembrī
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts, kas sastāv no nedaudz sīkstiem, lipīgiem, caurspīdīgiem baltiem gabaliem, kuru garums ir aptuveni 1 cm un diametrs – aptuveni 3 mm. Produkts ir iegremdēts sālījumā, tam ir želejveida konsistence, un tas līdzinās “stikla” nūdelēm. Tas ir sagatavots mazumtirdzniecībai iesaiņojumā, kas satur 250 g (160 g sausā tīrsvara).
                  Produktu ražo, sajaucot konjakauga bumbuļu (Amorphophallus konjac) miltus ar ūdeni, kas satur kalcija hidroksīdu (maisījuma proporcijas % no masas: konjakauga bumbuļu milti 3–7, ūdens 93–97).
                  Tad maisījumu vāra un iegūto gelu presē, izmantojot veidni, lai iegūtu produkta galīgo formu.
               
               
                  1901 90 91
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu 19. nodaļas 2. piezīmi un KN kodu 1901, 1901 90 un 1901 90 91 aprakstu.
                  Pozīcijā 1901 ietilpst pārtikas izstrādājumi no miltiem, putraimiem, rupja maluma miltiem, cietes vai iesala ekstrakta. Termini “milti” un “rupja maluma milti” ietver miltus, rupja maluma miltus un pulveri ar augu izcelsmi, no jebkuras nodaļas, izņemot miltus, rupja maluma miltus un pulveri no kaltētiem dārzeņiem (pozīcija 0712) vai no žāvētiem pākšaugu dārzeņiem (pozīcija 1106) (sk. 19. nodaļas 2. piezīmi). Konjakauga bumbuļi (veseli, samalti vai pulverveida) klasificēti pozīcijā 1212 (skatīt arī kombinētās nomenklatūras skaidrojumus par pozīciju 1212).
                  Lai gan produktam ir želejas konsistence, tā nav augu izcelsmes līme vai biezinātājs, kas minēti pozīcijā 1302.
                  Tāpēc produkts ir klasificējams ar KN kodu 1901 90 91.